Drama di disimpregu ta afeta jovens na universidadi na últimu anu di kursu.
Tudu anu ki sa passa sa aumenta numeru di joven licenciadu.
É motivu pa país fika kontenti, mas ku prikupason di disimpregu mas na jovens, tudu ta fika difícil e konkorrensia na merkadu di trabadju ta mostra grandi prikupason di jovens recém-licensiadu.
Quasi na fim di anu letivu 2014/2015, universitarius di ultimu anu di kursu dja sa mostra prikupadu i diskundiadu ku futuru dipôs di finda licenciatura.
Disimpregu na kamada di joven sata subi manenti e pré-licenciadu teni medu ma kel situason la ka ta muda. Sem grandi speransa, vítimas prekosi di disempregu ka tem motivu pa fika kontenti. Munti dja sta priparadu pa nfrenta drama di disempregu.
Amália ta finda kursu di Direito nda kel anu li e sê mala dja sta kuasi pronto pê bai pa Italia pê bai fika ku sê mai ki ta trabadja la dja tem txeu tempu. Universitaria fla ma ka tem otu soluson, pamodi ael dja é mai e ê mesti trabadja pa se família, mesmu kê ka atxa oportunidade na sê área.
Enio Lima, alunu di ultimu anu di kursu di Biologia fla: “Nha disabafu kata sirbi pa disanima otus joven ki kré bai universidade, mas sim pa mostra realidade di nos país, undi ta ixisti diferentes universidade i kursu. Ki futuru ki disempregadu ta skodji?”.
Es joven ki foi ntrivistadu fla me ta bai pa ilha di Santiagu pê bai djobi un oprtunidadi di trabadju, pamodi “Sonsente já kaba na nada”.
Angustia di jovens studantis universitárius sa aumenta kada bês mas oras ki ta txiga fin di anu letivu.
Analicia, studanti di Contabilidadi fla mê sta prokupada ku falta di meiu financeru, pamodi propina sta atrasadu e ê sata spera mas de 1 anu pa Fundo Universitário de Garantia Mútua.
Sem pagamento di propina, êka ta konsigui fazi ixami e tanbé e ka ta ricebi diploma. Studanti kré abri si propi negociu pa skiva disempregu. Tem un projetu inprendedor ki sta na kaminho, mas êta atxa inportanti, diploma, kuza ki sta difícil pamodi ê ka teni meiu pa paga divida ku universidade.
NoticiasdoNorte
kea_Latn scn_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn spa_Latn